Oslavy sme zavŕšili v piatok 22.6.2018 Folklórnym večerom. V komornej atmosfére kultúrneho domu vo Valalikoch vystúpili členovia profesionálneho umeleckého kolektívu Crisana z rumunského mesta Oradea a folklórny súbor Djerdan z mesta Valjevo zo Srbska. Napriek tomu, že mestečko Oradea je cca 300 km vzdialené od Košíc a mesto Valjevo podobne - ich folklór bol iný, ale rovnako krásny a temperamentný ako ten náš. Ich výkony v hľadisku obdivovali aj členovia detskej folklórnej skupiny Turček z Martina.Diváci boli spontanní a zahraničných účinkujúcich priali priaznivo. Na konci bolo ich vystúpenie odmenené neutíchajúcim potleskom.Na záver odovzdal starosta obce Ing. Petrík vedúcim súborov upomienkové predmety. Program moderoval Mgr. Pavol Kacvinský. Folklórny večer bol dôstojným ukončením Osláv 770.výročia prvej písomnej zmienky o obci.
text: Martina Matiová
foto: Dušan Kmec